ಟಿವಿ ಮೂಲಕ ಅತಿ ಹೆಚ್ಚು ಆದಾಯ: ವಿಶ್ವದಲ್ಲೇ 8 ನೇ ಸ್ಥಾನ ಪಡೆದ ಪಿಗ್ಗಿ

ಮುಂಬೈ: ಫೋರ್ಬ್ಸ್ ಇತ್ತೀಚೆಗೆ ವಿಶ್ವದಲ್ಲಿ ಅತಿ ಹೆಚ್ಚು ವಾರ್ಷಿಕ ಆದಾಯ ಗಳಿಸುವ ಟಾಪ್ ಟೆನ್ ನಟ-ನಟಿಯರ ಪಟ್ಟಿಯನ್ನು ಬಿಡುಗಡೆ ಮಾಡಿತ್ತು. ಆದರೆ ಈಗ ಅತಿ ಹೆಚ್ಚು ಸಂಭಾವನೆ ಪಡೆಯುವ ಟಿವಿ ನಟಿಯರ ಪಟ್ಟಿಯನ್ನು ಬಿಡುಗಡೆ ಮಾಡಿದ್ದು, ಈ ಪಟ್ಟಿಯಲ್ಲಿ ನಟಿ ಪ್ರಿಯಾಂಕಾ ಚೋಪ್ರಾ 8 ನೇ ಸ್ಥಾನವನ್ನು ಪಡೆದುಕೊಂಡಿದ್ದಾರೆ.

ಜೂನ್ 1, 2016 ರಿಂದ ಜೂನ್ 1, 2017 ರವರೆಗೆ ಯಾರು ವಿಶ್ವದಲ್ಲಿ ವಾರ್ಷಿಕವಾಗಿ ಅತಿ ಹೆಚ್ಚು ಸಂಭಾವನೆಯ ಪಡೆಯುವ ಟಿವಿ ನಟಿಯರ ಪಟ್ಟಿಯನ್ನು ಫೋಬ್ರ್ಸ್ ಮಂಗಳವಾರ ಬಿಡುಗಡೆ ಮಾಡಿದೆ. ಈ ಪಟ್ಟಿಯಲ್ಲಿ ಸೋಫಿಯಾ ವರ್ಗರಾ ಮೊದಲ ಸ್ಥಾನ ಪಡೆದಿದ್ದಾರೆ. ಇವರು ಸತತವಾಗಿ ಆರು ವರ್ಷಗಳಿಂದ ಮೊದಲನೇ ಸ್ಥಾನದಲ್ಲಿದ್ದಾರೆ. ವಾರ್ಷಿಕವಾಗಿ ಸುಮಾರು 272 ಕೋಟಿ ರೂ. (41.5 ಮಿಲಿಯನ್ ಡಾಲರ್) ಆದಾಯವನ್ನು ಗಳಿಸುತ್ತಾರೆ. ನಟಿ ಪ್ರಿಯಾಂಕಾ ಚೋಪ್ರಾ 8 ನೇ ಸ್ಥಾನದಲ್ಲಿದ್ದು, ವಾರ್ಷಿಕವಾಗಿ ಅಂದಾಜು 65.65 ಕೋಟಿ ರೂ. (10 ಮಿಲಿಯನ್ ಡಾಲರ್) ಆದಾಯವನ್ನು ಗಳಿಸುತ್ತಾರೆ.

ಪ್ರಿಯಾಂಕಾ 2016 ರಲ್ಲಿ ಮೊದಲ ಬಾರಿಗೆ ಫೋರ್ಬ್ಸ್  ಪಟ್ಟಿಯಲ್ಲಿ ಸ್ಥಾನ ಪಡೆದಿದ್ದು, ಅಮೆರಿಕನ್ ಬ್ರಾಡ್‍ಕಾಸ್ಟಿಂಗ್ ಕಂಪೆನಿ ನಡೆಸುವ ಕ್ವಾಂಟಿಕೋ ಸರಣಿಯಲ್ಲಿ ಅಭಿನಯಿಸಿದ್ದು, 2017 ರಲ್ಲಿ ಎರಡನೇಯ ಆವೃತ್ತಿಯಲ್ಲೂ ನಟಿಸಿದ್ದಾರೆ. ಜೊತೆಗೆ `ಬೇ ವಾಚ್’ ಸಿನಿಮಾದಲ್ಲಿ ಪಿಗ್ಗಿ ನಟಿಸಿದ್ದಾರೆ. 2016 ರಲ್ಲಿ ಟಿವಿ ಮೂಲಕ ಸುಮಾರು 72.30 ಕೋಟಿ ರೂ. (11 ಮಿಲಿಯಲ್ ಡಾಲರ್) ಸಂಭಾವನೆ ಗಳಿಸಿದ್ದರು.

ಯಾರಿಗೆ ಎಷ್ಟು ಆದಾಯ

1. ಸೋಫಿಯಾ ವರ್ಗರಾ –  272.55 ಕೋಟಿ ರೂ. (41.5 ಮಿಲಿಯನ್ ಡಾಲರ್)

2. ಕ್ಯಾಲೀ ಕುಕೊಕೊ-  170.89 ಕೋಟಿ ರೂ.(26 ಮಿಲಿಯನ್ ಡಾಲರ್)

3. ಎಲ್ಲೆನ್ ಪೊಂಪೆಯೊ –  85.43 ಕೋಟಿ ರೂ. (13 ಮಿಲಿಯನ್ ಡಾಲರ್)

3. ಮಿಮಡಿ ಕಾಲಿಂಗ್ –  85.43 ಕೋಟಿ ರೂ. (13 ಮಿಲಿಯನ್ ಡಾಲರ್)

5. ಮಾರಿಸ್ಕಾ ಹರ್ಗಿಟಾಯ್-  82.13 ಕೋಟಿ ರೂ. (12.5 ಮಿಲಿಯನ್ ಡಾಲರ್)

6. ಜೂಲಿ ಬೋವೆನ್ –  78.86 ಕೋಟಿ ರೂ. (12 ಮಿಲಿಯನ್ ಡಾಲರ್)

7. ಕೆರ್ರಿ ವಾಷಿಂಗ್ಟನ್ –  72.30 ಕೋಟಿ ರೂ.( 11 ಮಿಲಿಯನ್ ಡಾಲರ್)

8. ಪ್ರಿಯಾಂಕಾ ಚೋಪ್ರಾ-  65.65 ಕೋಟಿ ರೂ. (10 ಮಿಲಿಯನ್ ಡಾಲರ್)

9. ಹೌಸ್ ಆಫ್ ಕಾಡ್ರ್ಸ್ ರಾಬಿನ್ ರೈಟ್ –  59.13 ಕೋಟಿ ರೂ. (9 ಮಿಲಿಯನ್ ಡಾಲರ್)

10. ಪಾಲೆ ಪೆರೆಟ್ಟೆ – 55.85 ಕೋಟಿ ರೂ. (8.5 ಮಿಲಿಯನ್ ಡಾಲರ್)